Άγγελος Σημηριώτης

Ο Άγγελος Σημηριώτης (Δεκελί Μικράς Ασίας, 1873-1944) ήταν Έλληνας ποιητής, θεατρικός συγγραφέας, μεταφραστής και εκπαιδευτικός. Αδελφός του, ο Γιώργος Σημηριώτης.

Βίος
Γεννήθηκε στο Δικελί της Μικράς Ασίας και αποφοίτησε από την εμπορική σχολή της Χάλκης. Στη συνέχεια φοίτησε στη Νομική Σχολή του Πανεπιστημίου Αθηνών, χωρίς όμως να ολοκληρώσει τις σπουδές του, ενώ πραγματοποίησε και ελεύθερες σπουδές στην Ελβετία και τη Γαλλία.Γιάννης Κορδάτος, Ιστορία της νεοελληνικής λογοτεχνίας, τομ.2ος, εκδ. Επικαιρότητα, Αθήνα, 1983, σελ.596 Παράλληλα ταξίδεψε στην Αίγυπτο, τη Μικρά Ασία και την Ευρώπη. 

Εργάστηκε ως καθηγητής γαλλικών στην Ευαγγελική Σχολή και στο Κεντρικό Παρθεναγωγείο Σμύρνης. Στη συνέχεια ήλθε στην Αθήνα, όπου εξέδωσε το περιοδικό Άτλας, και λίγο αργότερα στην Κωνσταντινούπολη, όπου εργάστηκε ως αρχισυντάκτης της εφημερίδας Κωνσταντινούπολις και ανταποκριτής του περιοδικού Κόσμος. Την περίοδο 1911 - 1912 διετέλεσε διευθυντής της εφημερίδας Ανατολή της Σμύρνης. Έπειτα έζησε μέχρι το 1919 στη Μυτιλήνη, εργαζόμενος ως καθηγητής γαλλικών στο Γυμνάσιο του νησιού και ως αρχισυντάκτης του περιοδικού Λέσβος. Μετά τη Μικρασιατική καταστροφή έφυγε από τη Σμύρνη για την Αθήνα, όπου εργάστηκε στο Δ΄ Γυμνάσιο. Συνεργάστηκε επίσης με τα περιοδικά Αμάλθεια (Σμύρνη), Παναθήναια, Νέα Εστία, Κύκλος και την εφημερίδα Ελεύθερος Λόγος.

Συγγραφικό έργο
Στον χώρο της λογοτεχνίας εμφανίστηκε το 1896 με την ποιητική συλλογή Τα θανάσιμα, που εκδόθηκε στην Κωνσταντινούπολη.

 Ποίηση 
Τα Θανάσιμα. Κωνσταντινούπολη, Ε.Σούμας – Β. Μάγκος, 1896.
Τα μαύρα κρίνα. Αθήνα, 1905.
Τραγούδια του λυτρωμού. Παρίσι, 1920 (στη σελίδα τίτλου: Σμύρνη, 1920).
Επί των ποταμών Βαβυλώνος· Άσμα ασμάτων· Διάφορα ποιήματα. Αθήνα, 1926.
Ονείρων ήσκιοι. Αθήνα, Κασταλία, 1935.
Όσο φέγγει… Αθήνα, 1939.

 Θέατρο 
Στάσα Σιδέρη, 1908.
Φρόσω Νοταρά, 1926.
Αστραία. Δράμα σε πράξεις τρεις και εικόνες πέντε· Με προλεγόμενα των κ.κ. Κωστή Παλαμά και Παύλου Νιρβάνα. Αθήνα, 1929.
Ο αντιφωνητής μίλησε, η Ζωή η Πορφυρογέννητη, 1931.
Οι γάμοι του Ρωμανού 1931.

 Πεζογραφία 
Το ζαρκάδι και άλλα διηγήματα· Πρόλογος Ελευθ. Φ. Δεληγιάννη – Εικονογράφηση: Βυρ. Απτόσογλου. Αθήνα, Βλέσσας, χ.χ.

 Μεταφράσεις 
Παύλου Μαντεγκάτσα, Φυσιολογία της γυναικός· Κατά μετάφρασιν Αγγέλου Σημηριώτη. Σύρος, τυπ.Ποσειδών, 1902.
Αισχύλου, Αγαμέμνων. Αθήνα, Βασιλείου, 1931.

 Συγκεντρωτικές εκδόσεις 
Τα ποιήματα (1893-1943)Α’-Β’ · Εισαγωγή, Βιβλιογραφία, Φιλολογική και τυπογραφική επιμέλεια Έλσα Λιαροπούλου – Γιάννης Πατίλης. Νέα Ιωνία, Πνευματικό Κέντρο Δήμου Νέας Ιωνίας Αττικής, 1995. 1. Για αναλυτικότερα εργογραφικά στοιχεία του Άγγελου Σημηριώτη, που περιλαμβάνουν και τα δημοσιευμένα στον περιοδικό και ημερήσιο Τύπο έργα του, βλ. «Σχεδίασμα βιβλιογραφίας Άγγελου Θ. Σημηριώτη», Άγγελου Θ. Σημηριώτη, Τα ποιήματα (1893-1943)Β΄ · Εισαγωγή, Βιβλιογραφία, Φιλολογική και τυπογραφική επιμέλεια Έλσα Λιαροπούλου – Γιάννης Πατίλης, σ.347-413. Νέα Ιωνία, Πνευματικό Κέντρο Δήμου Νέας Ιωνίας Αττικής, 1995.
Στην πρώτη του ποιητική συλλογή παρουσιάστηκε ως υποστηρικτής της καθαρεύουσας, επηρεασμένος από τον ρομαντισμό της πρώτης Αθηναϊκής Σχολής. Για αυτόν τον λόγο αποχώρησε από τα μαθήματα του Ψυχάρη στο ΠαρίσιΔημήτριος Τσάκωνας, Λογοτεχνία και κοινωνία στο μεσοπόλεμο, εκδ. Κάκτος, Αθήνα, 1987, σελ. 186., διαφωνώντας με τις γλωσσικές ιδέες του τελευταίου. Στην επόμενη ποιητική συλλογή του επηρεάστηκε από τον δημοτικισμό, διατηρώντας τους μελαγχολικούς τόνους της πρώτης του ποιητικής συλλογής. Οι κριτικοί της λογοτεχνίας τον κατέταξαν στους συμβολιστέςΔημήτριος Τσάκωνας, 1987, σελ. 187..

Παραπομπές

Πηγές
Γιάνης Κορδάτος, Ιστορία της νεοελληνικής λογοτεχνίας, τομ.2ος, εκδ.Επικαιρότητα, Αθήνα, 1983
Τέλλος Άγρας, «Άγγελος Σημηριώτης», Νέα Εστία, τομ.18 τ.χ.211, (1η Οκτωβρίου 1935), σελ.894-901
Δημήτριος Τσάκωνας, Λογοτεχνία και κοινωνία στο μεσοπόλεμο, εκδ. Κάκτος, Αθήνα, 1987, σελ.186-188
ΕΚΕΒΙ 

Κατηγορία:Έλληνες θεατρικοί συγγραφείς
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Μικρασιατικός Ελληνισμός